Իոսիֆ Ստալինի թանգարան (Գորի)

**Իոսիֆ Ստալինի թանգարան** (), Իոսիֆ Ստալինին նվիրված թանգարան Վրաստանի Գորի քաղաքում, որտեղ ծնվել է Խորհրդային Միության առաջնորդը։

## Նկարագիր
Թանգարանը բաղկացած է երեք հատվածից, որոնք բոլորն էլ գտնվում են Գորի քաղաքի գլխավոր հրապարակում։ Թանգարանը Ստալինին է նվիրվել 1957 թվականին։ Խորհրդային միության փլուզումից և Վրաստանի անկախացումից հետո 1989 թվականին թանգարանը փակվել է, այնուհետև վերաբացվել և դարձել է Գորիում զբոսաշրջիկների կողմից այցելվող վայրերից մեկը։

### Ստալինի տունը
Հունական-իտալական ոճի տաղավարում տեղակայված է մի փոքրիկ փայտե խրճիթ, որտեղ 1878 թվականին ծնվել է Ստալինը և ապրել մինչև 4 տարեկան հասակը։ Խրճիթը դյուպլեքս է, և Ստալինի հայրը՝ տեղացի կոշկակար Վիսարիոն Ջուղաշվիլին, վարձակալել է շենքի ձախ կողքի մեկ սենյակը և նկուղում ստեղծել իր արհեստանոցը։

### Ստալինի թանգարան
Թանգարանային համալիրի հիմնական շենքը Ստալինյան ճարտարապետական ոճով կառույցն է, որը կառուցվել է 1951 թվականին որպես տեղական պատմության թանգարան՝ նպատակ ունենալով հետագայում դառնալ Ստալինի թանգարան։ Թանգարանային ցուցանմուշները ժամանակագրական կարգով ներկայացված են 6 սրահներում, առկա են բազմաթիվ իրեր, որոնք փաստացի կամ ենթադրյալ պատկանել են Ստալինին, այդ թվում՝ գրասենյակի կահույք, անձնական իրեր, տարիների ընթացքում նրա ստացած նվերները։ Ցուցանմուշները ներկայացված են նաև փաստաթղթերի, լուսանկարների, նկարների և լրագրային հոդվածների տեսքով։ Ցուցադրված է նաև Ստալինի 12 մահադիմակներից մեկը, որ ստեղծվել է անմիջապես նրա մահից հետո։

### Ստալինի երկաթուղային վագոն
thumb|Ստալինի անձնական երկաթուղային վագոնը որպես Գորիում գտնվող Ստալինի անվան թանգարանի մաս
Թանգարանային համալիրի մաս է կազմում Ստալինի անձնական երկաթուղային կանաչ վագոնը։ 83 տոննա կշռող Պուլման վագոնը Ստալինը օգտագործել է 1941 թվականից։ Այս վագոնով է Ստալինը մեկնել Յալթայի կոնֆերանսին, Թեհրանի կոնֆերանսին։ Վագոնը թանգարանին է հանձնվել 1985 թվականին Դոնի Ռոստովի երկաթուղում վերանորոգվելուց հետո։

## Պլանային վերակազմավորում
2008 թվականին Հարավային Օսիայի պատերազմից հետո Վրաստանի մշակույթի նախարար Նիկոլոզ Վաչեշվիլին հայտարարել է, որ մոտ ապագայում Ստալինի թանգարանը կվերակազմակերպվի ռուսական ագրեսիայի թանգարանի։ Վերջին տարիներին մուտքի մոտ տեղադրվել էր մի ցուցանակ, որտեղ նշված էր. «Այս թանգարանը կեղծում է պատմությունը։ Սա տիպիկ խորհրդային պրոպագանդայի օրինակ է և փորձում է լեգիտիմացնել ամենաարյունալի ռեժիմի պատմությունը։ Այնուամենայնիվ, 2012 թվականի դեկտեմբերի 20-ին Գորիի քաղաքային խորհրդի որոշմամբ վերջ դրվեց թանգարանը վերափոխելու նախագծին։

## Պատկերասրահ

2016 Gori, Muzeum Stalina (04).jpg
2016 Gori, Muzeum Stalina (05).jpg
Gori - Stalins house (9460965170).jpg
2016 Gori, Muzeum Stalina (10).jpg
2016 Gori, Muzeum Stalina (20).jpg
Exponáty v Muzeu Josifa V. Stalina.jpg
Joseph Stalin Museum (Gori, Georgia) (27812674773).jpg
Joseph Stalin Museum (Gori, Georgia) (27812675733).jpg
Musée Staline (50676985212).jpg
Office Supplies.jpg
Saxlmuzeum34.jpg
Stalin museum in Gori.jpg 
Presnts_to_J.Stalin.jpg
Souvenir_box_in_the_Stalin_museum_in_Gory.jpg 
Plate_with_image_of_Stalin.jpg 
 



## Ծանոթագրություններ

## Արտաքին հղումներ
*Թանգարանի պաշտոնական կայքը 
*Laurence Weinbaum, "Georgia, in the shadow of Stalin and Putin" i24, April 14, 2014
*The Town Where They Still Love Stalin (Marc Bennetts, RIA Novosti)

Կատեգորիա:1957 հիմնադրումներ Վրաստանում
Կատեգորիա:1957 հիմնադրված թանգարաններ
Կատեգորիա:Գորի
Կատեգորիա:Իոսիֆ Ստալին
Կատեգորիա:Կենսագրական թանգարաններ
Կատեգորիա:Վրաստանի թանգարաններ